खोलोब 1 आरो खोलोब 2 नि जरʼखा थिखा थुनाय हाबाफारिनि सिङाव 1.48 कौटि गथʼफोर आरो 38 लाख गोरबोआव गथʼ थानाय आइजोफोरखौ उफेरायै थिखा थुनाय जादोंमोन। बेफोरनि गेजेराव 39 लाख गथʼफोर आरो 20 लाखनिबो बांसिन गोरबोआव गथʼ थानाय आइजोफोरनो उफेरायै आबुं थिखा थुनाय जादोंमोन। हादरनाङै जौगा नोजोरगोनां आरो गेजेरखोलोब-नोजोरगोनां जिलाफोराव मोन 21.3 जथुमाफोर खुंनाय जादोंमोन आरो 3.66 कौटिनि बांसिन एन्टिजेनफोरबो होनाय जादोंमोन। मिसन इन्द्रधनुषनि खोलोब 3 खौ मोन 216 जिलाफोरखौ लाफानानै 7 एप्रिल 2016 निफ्राय जागायनाय जादोंमोन। बेफोर जिलाफोराव एप्रिलनिफ्राय जुलाइ 2016 नि गेजेराव सानस्निनि हाबाफारिजों मोनब्रै गोख्रों थिखा थु नाय हाबाफारिखौ दैदेननाय जादोंमोन। बे मोन 216 जिलाफोरखौ जाय जिलाफोराव आबुं थिखा थुनाया 60 जौखोन्दोनिबो कम जादों आरो थुज्रांना गारनायनि हारा बांसिन बेफोर बादिखौ सिनायथिना सायखʼनाय जादोंमोन। बोसोर 2 बैसोनि गथʼनिफ्राय बेयो 5 बोसोर बैसोसिमनि गथʼफोरनि सायाव नोजोर होदोंमोन आरो गोरबोआव गथʼ गोनां आइजोनो दिपिटि बुस्टार होनाय आरो टिटेनास टक्सइद बिजि थुनायसिम बेयो बांदोंमोन। गासै, गिबि मोनथाम खोलोबाव, 28.7 लाख थिखा थुनाय हाबाफारिखौ फोजोबनाय जादोंमोन, जेराव 2.1 कौटि गथʼफोरखौ सोफानाय जादोंमोन आरो बेफोरनिनो 55 लाख गथʼफोरनो आबुं थिखा थुनाय जादोंमोन। फारसेथिंजाय गोख्रों नोजोरगोनां 497 जिलाफोरनि गासै सा 55.9 लाख गोरबोआव गथʼ गोनां आइजोफोरनो टिटेनास टक्साइट थिखा थुनाय जादोंमोन। मिसन इन्द्रधनुषखौ जागायनाय समनिफ्राय आबुं थिखा थुनायनि हारा 5 जौखोन्दोनिफ्राय 7 जौखोन्दोसिम बांदोंमोन। बे बिफानखौ टेकनिकेलि WHO, UNICEF, Rotary International आरो गुबुन दानहोग्रा पार्टनारफोरा मदद खालामदों। फोसाव बिजों, गावजोंगाव फोनांजाब राहा आरो गोख्रोङै नायफामनाय आरो नोजोर होनाया मिसन इन्द्रधनुषनि मोनफा मोनफा नोजोरहोनो गोनां बिथिंफोर।